గుంటూరు జిల్లా
గుంటూరు జిల్లా 11,391 చ.కి.మీ. ల విస్తీర్ణములో వ్యాపించి, 48,89,230 (2011 గణన) జనాభా కలిగిఉన్నది. ఆగ్నేయాన బంగాళాఖాతము, దక్షిణాన ప్రకాశం జిల్లా, పశ్చిమాన మహబూబ్ నగర్ జిల్లా, మరియు వాయువ్యాన నల్గొండ జిల్లా సరిహద్దులుగా ఉన్నాయి. దీని ముఖ్యపట్టణం గుంటూరు
ఫిరంగిపురం
ఫిరంగిపురం (ఆంగ్లం: Phirangipuram) ఆంధ్ర ప్రదేశ్ లోని గుంటూరు జిల్లాకు చెందిన ఒక గ్రామం, మండలం. పిన్ కోడ్: 522 529., ఎస్.ట్.డి.కోడ్ = 08641.
ఇది సమీప పట్టణమైన గుంటూరు నుండి 21 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 4399 ఇళ్లతో, 16365 జనాభాతో 1336 హెక్టార్లలో విస్తరించి ఉంది. గ్రామంలో మగవారి సంఖ్య 8155, ఆడవారి సంఖ్య 8210. షెడ్యూల్డ్ కులాల సంఖ్య 4138 కాగా షెడ్యూల్డ్ తెగల సంఖ్య 1118. గ్రామం యొక్క జనగణన లొకేషన్ కోడ్ 590222.ఈ గ్రామం నుండి 5 కిలోమీటర్ల దూరంలో ఉన్న కొండవీడు రెడ్డి రాజులకు ఈ గ్రామము ఫిరంగుల తయారీ మరియు రవాణా కేంద్రముగా ఉండేది.ఈ గ్రామం  గ్రామ పంచాయితీ పరిధిగా ఉంది. నూతనంగా ఏర్పాటైన ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీ.ఆర్‌.డీ.ఏ) ఈ గ్రామ పరిధిలోని పూర్తి విస్తీర్ణమును (1336 హెక్టార్లు) ఆంధ్రప్రదేశ్ రాజధాని నగర (అమరావతి) ప్రాంత పరిధిలోకి 2014 డిశెంబరు 30 వ తేది నుండి చేరినట్లుగా అమలులోకి తెస్తూ ప్రభుత్వం ఉత్తర్వులు జారీ చేసింది.